Diari Oficial de la Generalitat Valenciana


Sumari del DOGV 4352, del 08-10-2002 (2002/10030)

ORDE de 16 de setembre de 2002, del conseller de Sanitat, per la qual crea la Comissió d'Actualització del Mapa Farmacèutic de la Comunitat Valenciana.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/09/16/(2)/dof/vci/html**

### Dades del document

Número de DOGV
:   4352

Data del DOGV
:   08-10-2002

Secció del DOGV
:   I. DISPOSICIONS GENERALS

Número del document
:   2002/10489


Data del document
:   16-09-2002

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * divisió administrativa
    * farmacologia
    * organització administrativa
    * legislació

ORDE de 16 de setembre de 2002, del conseller de Sanitat, per la qual crea la Comissió d'Actualització del Mapa Farmacèutic de la Comunitat Valenciana. [2002/X10747]
  
L'article 16 de la Llei 6/1998, de 22 de juny, d'Ordenació Farmacèutica de la Comunitat Valenciana, establix que la planificació de l'oficina de farmàcia s'haurà de fer segons les necessitats d'autorització farmacèutica, per a la qual cosa es creen les zones farmacèutiques, per la qual cosa preveu, després d'haver consultat els col·legis oficials de farmacèutic, la reglamentació del Mapa de zones farmacèutiques de la Comunitat Valenciana, i també la seua revisió periòdica, de manera que la Conselleria de Sanitat haurà de publicar-ne periòdicament l'actualització en què figure especialment la llista del municipis o les parts de municipis que han adquirit legalment la consideració de municipis turístics.
  
D'altra banda, el Decret 149/2001, de 5 d'octubre, del Govern Valencià, que establix el procediment d'autorització de noves oficines de farmàcia, determina que la delimitació del mapa de zones farmacèutiques de la Comunitat Valenciana es faça mitjançant una orde de la Conselleria de Sanitat i que el mapa continga una llista de les zones farmacèutiques generals, les zones farmacèutiques turístiques i els municipis que dins de les zones farmacèutiques generals tinguen la consideració de turístics.
  
Finalment, l'Orde de 30 d'octubre de 2001 del conseller de Sanitat, mitjançant la qual delimita el mapa de zones farmacèutiques de la Comunitat Valenciana, establix que la Conselleria de Sanitat l'actualitzarà periòdicament a proposta de la Comissió d'Actualització del Mapa Farmacèutic de la Comunitat Valenciana, en la qual necessàriament estaran representats els col·legis oficials de farmacèutics.
  
Per tant,
  
ORDENE
  
Article 1
  
Es crea la Comissió d'Actualització del Mapa Farmacèutic de la Comunitat Valenciana. Es configura com a òrgan col·legiat amb participació d'organitzacions representatives d'interessos socials. Queda integrada en la Conselleria de Sanitat en aplicació del que establix l'article 22 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 2
  
L'objectiu principal de la comissió serà proposar al conseller de Sanitat les actualitzacions i modificacions oportunes del Mapa Farmacèutic d ela Comunitat Valenciana.
  
Article 3
  
La Comissió d'Actualització del Mapa Farmacèutic de la Comunitat Valenciana es reunirà ordinàriament amb periodicitat semestral, i extraordinàriament mitjançant la convocatòria del president o a petició de quatre dels membres. El seu funcionament s'adaptarà al que establix el capítol II, Òrgans col·legiats, del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 4
  
La comissió estarà formada per:
  
President: el director general per a la Prestació Farmacèutica o la persona que hi delegue.
  
Secretari: el cap de la Secció d'Ordenació Farmacèutica.
  
Vocals:
  
- Un representant nomenat pel Col·legi Oficial de Farmacèutics de la província d'Alacant.
  
- Un representant nomenat pel Col·legi Oficial de Farmacèutics de la província de Castelló.
  
- Un representant nomenat pel Col·legi Oficial de Farmacèutics de la província de València.
  
- Un representant nomenat per la Federació Valenciana de Municipis i Províncies.
  
- Un representant nomenat per l'Oficina Permanent del Mapa Sanitari.
  
Article 5
  
La Comissió d'Actualització del Mapa Farmacèutic de la Comunitat Valenciana farà les funcions següents:
  
a) Proposar al conseller de Sanitat les actualitzacions i modificacions del Mapa Farmacèutic que resulten de la valoració de les necessitats d'atenció farmacèutica de la població exposades pels membres de la comissió.
  
b) Proposar al conseller de Sanitat les actualitzacions que resulten per la declaració com a municipis turístics, en aplicació de la Llei 3/1998, de 21 de maig, de la Generalitat Valenciana, de Turisme de la Comunitat Valenciana.
  
c) Proposar, valorar i informar sobre la consideració com a municipis turístics dels municipis que no compten amb la declaració de municipis turístics allistada en el punt anterior i els resulte aplicable el que disposa l'article 19, en relació amb l'article 22, de la Llei 6/1998, de 22 de juny, d'Ordenació Farmacèutica de la Comunitat Valenciana.
  
d) Conéixer, valorar i informar sobre les sol·licituds formulades pels ajuntaments o altres organitzacions representatives d'interessos socials per a modificar les zones farmacèutiques.
  
e) Totes les altres que li atribuïsca el conseller de Sanitat a fi d'arribar a l'objectiu principal que motiva la creació de la comissió.
  
Article 6
  
Els informes i les propostes que faça la Comissió d'Actualització del Mapa Farmacèutic de la Comunitat Valenciana no tindran caràcter vinculant.
  
DISPOSICIÓ ADDICIONAL
  
Es faculta el director general per a la Prestació Farmacèutica per a dictar les instruccions necessàries per al desplegament de la present disposició i facilitar l'actuació de la comissió.
  
DISPOSICIÓ FINAL
  
Esta orde vigirà des del sendemà de la publicació en el Diari Oficial de la Generalitat Valenciana.
  
València, 16 de setembre de 2002
  
El conseller de Sanitat,


Còpia Permalink ELI